**СЛАБЉЕЊЕ СРПСКЕ ДРЖАВЕ**

Упоредо са слабљењем Српског царства у 14. веку, почиње да јача **Турско царство.** Након смрти **цара Уроша,** угасила се **династија Немањића.** Завађена и ратоборна властела поделила је територију Србије на више области.

**Вукашин Мрњавчевић** је покушао да преузме врховну власт. **Марко Краљевић,** познати лик из књижевних текстова је био Вукашинов син. Краљевић Марко је у нашим песмама опеван као наш највећи јунак.

  Марко Краљевић

Песме о Марку Краљевићу: **„Марко Краљевић и орао“, „Марко Краљевић и соко“, „Марко Краљевић и бег Костадин“, „Орање Марка Краљевића“, „Смрт Краљевића Марка“, „Женидба Марка Краљевића**“,...

**Браћа Вукашин и Угљеша Мрњавчевићи** су се сукобили са Турцима. Претрпели су пораз у **бици на** **Марици 1371.** године.

1. У ком веку јача Турско царство? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ко је владао након династије Немањића? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Син Вукашина Мрњавчевића се звао\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Наведи бар три епске песме о Марку Краљевићу: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Када се одиграла битка на Марици?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**МОРАВСКА СРБИЈА**

**Кнез Лазар Хребељановић** је управљао северним делом некадашњег Душановог царства. Његова држава називала се **Моравска Србија**. Моравска Србија је добила назив по томе што је кнез Лазар управљао деловима око реке **Мораве**. **Престоница** Моравске Србије је била у **Крушевцу.** Био је ожењен кнегињом Милицом. За време његове владавине Турци су освојили велики део Балканског полуострва, све бивше српске земље, па су кренули и ка држави кнеза Лазара

 

 **Раваница** је задужбина **кнеза Лазара.**

1. Како се називала држава којом је управљао кнез Лазар?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. По чему је држава добила име? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Који манастир је подигао кнез Лазар?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КОСОВСКА БИТКА**

Битка између војске кнеза Лазара и турске војске догодила се на **Видовдан** на **Косову Пољу** у близини Приштине. У њој су погинули и **турски цар**(султан) **Мурат** и **српски кнез Лазар.** Мурата је убио српски јунак **Милош Обилић**. Битка је започела **15. јуна 1389.** на црквени празник **Видовдан.** Данас се Видовдан обележава **28. јуна**.

 

После Косовске битке Срби су још скоро један век ратовали и покушавали да се одбране од Турака. У 15. веку, **1459.** године Турци су коначно освојили Србију. У периоду између 1389. и 1459. значајни владари Србије су били: **Стефан Лазаревић**, син кнеза Лазара и деспот **Ђурађ Бранковић**.

Задужбина **деспота Стефана** је **манастир Манасија**. Управљао је државом која се називала **Српска деспотовина**. **Београд** је први пут постао **престоница.**

**Деспот Ђурађ Бранковић** је наследио свог ујака Стефана Лазаревића. Подигао је град **Смедерево** где је била престоница тадашње Српске државе. **1459.** године Србија је пала под турску власт. Све до 19. века Србија није постојала као држава.

1. Када се одиграла битка на Косову?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ко је управљао Српском државом у време боја на Косову?\_\_\_\_\_\_\_\_\_\_\_\_\_\_\_\_\_\_\_\_\_\_
2. Где је била престоница деспота Ђурађа Бранковића?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Када је Србија пала под турску власт?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_